CELEX: 62009TN0224
Language: da
Date: 2009-06-05 00:00:00
Title: Sag T-224/09: Sag anlagt den 5. juni 2009 — CEVA mod Kommissionen

29.8.2009   
            
            
               DA
            
            
               Den Europæiske Unions Tidende
            
            
               C 205/40
            
         Sag anlagt den 5. juni 2009 — CEVA mod Kommissionen
   (Sag T-224/09)
   2009/C 205/74
   Processprog: fransk
   
      Parter
   
   
      Sagsøger: Centre d’étude et de valorisation des algues SA (CEVA) (Pleubian, Frankrig) (ved avocat J.-M. Peyrical)
   
      Sagsøgt: Kommissionen for De Europæiske Fællesskaber
   
      Sagsøgerens påstande
   
   
               —
            
            
               Principalt: Det fastslås, at der ingen kontraktforbindelse er mellem Kommission for De Europæiske Fællesskaber og CEVA, og som følge heraf
            
         
               —
            
            
               annulleres Kommissionens tvangsfuldbyrdelsesdokument nr. 3230900440 af 6. april 2009.
            
         
               —
            
            
               Subsidiært: Det fastslås, at der ikke foreligger en begrundelse for Kommissionens tvangsfuldbyrdelsesdokument nr. 3230900440 af 6. april 2009.
            
         
               —
            
            
               Det fastslås, at der foreligger en risiko for uberettiget berigelse af Kommissionen for det tilfælde, at CEVA tilbagebetaler beløbet på 179 896 EUR inklusiv tillæg af morarenter.
            
         
               —
            
            
               Som følge heraf annulleres Kommissionens tvangsfuldbyrdelsesdokument nr. 3230900440 af 6. april 2009.
            
         
      Søgsmålsgrunde og væsentligste argumenter
   
   Sagsøgeren har ved dette søgsmål nedlagt påstand om annullation af Kommissionens tvangsfuldbyrdelsesdokument, hvorved Kommissionen har krævet tilbagebetaling af hele det forskud, som er udbetalt til sagsøgeren inden for rammerne af kontrakten PROTOP nr. EVK3-CT-2002-30004 vedrørende et projekt for forskning og teknologisk udvikling.
   Sagsøgeren har fremsat følgende tre anbringender til støtte for sit søgsmål:
   
               —
            
            
               Tvangsfuldbyrdelsesdokumentet er ugyldigt som følge af den manglende kontraktforbindelse mellem sagsøgeren og Kommissionen.
            
         
               —
            
            
               Der foreligger ikke en tilstrækkelig begrundelse, for så vidt som Kommissionen støtter sig på, at sagsøgeren angiveligt har tilsidesat sine forpligtelser i henhold til kontrakten uden at angive retlige eller faktiske grunde til støtte herfor.
            
         
               —
            
            
               Der foreligger en tilsidesættelse af princippet om, at der ikke må forekomme uberettiget berigelse, eftersom tilbagebetalingen af det fulde beløb, som krævet af Kommissionen, ville medføre, at Kommissionen beriges uberettiget, for så vidt som Kommissionen uden betaling ville råde over det arbejde og de undersøgelser, som sagsøgeren har gennemført.